section_heading: Prepoznavanje vršnjačkog nasilja
paragraph_text: Žrtve se često boje otići u školu (ili koju drugu odgojno-obrazovnu ustanovu) i iz nje, odbijaju ići tamo, žale se da su bolesni da bi mogli ostati kod kuće ili markiraju iz škole, a za izbjeći nasilnike znaju promijeniti uobičajeni put prema školi ili moliti roditelje da ih odvezu. Znak izraženijih fizičkih napada je kad žrtve najednom dolaze kući redovno s potrganom odjećom, oštećenim školskim knjigama ili bez svojih stvari. Može se primijetiti neobjašnjive modrice, ogrebotine i porezotine. Ako nasilnik od žrtve traži novac, odjednom kod djece žrtava "nestaje" novac koji su im roditelji dali za ručak ili džeparac, pa ponekad žrtve se vraćaju kući izgladnjeli jer im je uzet novac za ručak. Žrtve nestanak novaca često "opravdavaju" riječima da su ga „izgubili“. U gorem slučaju žrtva radi izbjegavanja neugode i udovoljavanja nasilniku sve češće traži novac od roditelja ili čak krade. U školi ta djeca žrtve nerijetko sama provode odmor, a da to prijateljima iz razreda nije neobično i nisu zabrinuti zbog toga. Kod eskaliranog oblika (strah drugih vršnjaka da se to njima ne dogodi, strah drugih vršnjaka koje je zlostavljač zastrašio ili u najgorem obliku krug zlostavljača se proširio na cijelu sredinu) nasilja, vršnjaci iz razreda ih ne biraju u grupnim športovima. Nastavnici mogu primijetiti da dijete češće traži njihovu blizinu, nesigurnost i uznemirenost ako učenik treba izaći pred ploču, odnosno pred razred.Bullying – nasilje među vršnjacima  Hrabri telefon. Pristupljeno 29. listopada 2020.